ভাইয়ের বিয়েতে করিনা-করিশ্মা, আদর শাহরুখের

ওয়েব ডেস্ক: বিয়ের মরসুম। আর সেই মরসুমেই বিয়ে সারলেন করিনা – করিশ্মার খুড়তুতো ভাই আদর জৈন এবং আলেখা আডবানি। বিয়ের আনন্দে মাতলেন দুই অভিনেত্রী। মেহেন্দি, থেকে শুরু করে হলদি, বিয়ে সব চুটিয়ে উপভোগ করলেন তাঁরা। নিজের সোশ্যাল মিডিয়াতে বিয়ের বিভিন্ন অনুষ্ঠানের লুক শেয়ার করেছেন করিশ্মা। পাশাপাশি বিয়ের অনুষ্ঠানে উপস্থিত হন বলিউড বাদশা শাহরুখ খান এবং স্ত্রী গৌরি খান। জানালেন ভালোবাসা। জানুন বিস্তারিত…

View this post on Instagram

A post shared by Karisma Kapoor (@therealkarismakapoor)

View this post on Instagram

A post shared by Karisma Kapoor (@therealkarismakapoor)

View this post on Instagram

A post shared by Pallav Paliwal (@pallav_paliwal)

বিয়ের মরসুমে বিয়ে সারলেন করিনা – করিশ্মা – রণবীরের খুড়তুতো ভাই আদর জৈন । আর সেই বিয়ের অনুষ্ঠানে বসেছিল চাঁদের হাট। সকলেই বিয়ের আনন্দে মেতে উঠেছিলেন। মেহেন্দি থেকে শুরু করে সঙ্গীত, হালদি এবং বিয়ের অনুষ্ঠানের লুক নিজের সোশ্যাল মিডিয়াতে শেয়ার করেন অভিনেত্রী করিশ্মা। মেহেন্দিতে পিংক কালারের সিক্যুয়েল সরারা লুকে ধরা দেন অভিনেত্রী। সঙ্গে বিনুনি। অন্যদিকে গায়ে হলুদের দিন সাদা রঙের কাজ করা চুড়িদার, সঙ্গে ম্যাচিং জুয়েলারি এবং হলুদ রঙের জুতি। বিয়ের দিন প্রথা মেনে দুই বোন পড়েন শাড়ি । করিশ্মার পরনে ছিল ঘিয়ে রঙের শাড়ি, সঙ্গে ঘিয়ে রঙের ব্লাউজ, ম্যাচিং জুয়েলারি, এবং মাথায় ছোট্ট খোপা। কারিনাও ধরা দেন মোহময়ী লুকে। লাল সোনালী কাজের শাড়ি, সঙ্গে ম্যাচিং হাত কাটা ব্লাউজ, এবং সবুজ জুয়েলারী সেট। ঠোঁটে নুড কালারের লিপস্টিক, সঙ্গে হালকা মেকআপ। সিঁথিতে জল জল করছে সিদুর, কপালে ছোট্ট লাল টিপ। দুই বোনকে একসঙ্গে ভাইয়ের বিয়েতে নাচতেও দেখা যায়।

আরও পড়ুন: একই দিনে ক্যাটরিনা সহ বলি তারকাদের মহাকুম্ভে ভিড়

আদর – আলেখার বিয়েতে হাজির হন বলিউড বাদশা শাহরুখ খান। দুজনকেই বুক ভরা ভালোবাসা জানান বাদশা। আদরে মুড়ে দেন দুজনকেই। শাহরুখ এবং শাহরুখ পত্নী গৌরি খান একসঙ্গে আদর – আলেখার সঙ্গে ছবিও তোলেন।

দেখুন অন্য খবর